Gandia, bressol d?esportistes campions
05 febrer 2018

## Gandia, bressol d?esportistes campions05 febrer 2018Última actualització: 14 juliol 2025

![](../gestion/img/_AO_8551-copia.jpg)  
  

**L’alcaldessa de Gandia, Diana Morant**, acompanyada per la **regidora delegada d’Esports, Lydia Morant**, ha rebut aquest matí als germans Enrique i Pablo Luján, regatistes internacionals que s’han consagrat recentment campions del món de vela en la classe 4-20 a la ciutat australiana de Fremantle.

Enrique i Pablo Luján, amb 18 i 17 anys respectivament, es convertiren el darrer mes de gener en els principals ambaixadors de Gandia al món de les regates. Un reeixit palmarès en el què, a més, acumulen un tercer lloc en el  Campionat d’Europa Juvenil de la classe 4-20; foren quarts en el mundial ISAF, també de la classe 4-20; i sisens en el Campionat del Món de la classe J.70. Fruit d’aquesta trajectòria, aquests regatistes del Club Nàutic de Xàbia foren guardonats el passat més de novembre com a millors esportistes de Gandia 2017 a la Gala de l’Esport.

L’alcaldessa ha felicitat als germans Luján i s’ha congratulat dels èxits esportius d’aquests regatistes internacionals. _“Enrique i Pablo han portat el nom de Gandia a l’altra part del món, d’una manera associada a la vela. A Austràlia ja saben que a la nostra terra tenim bons esportistes i que es poden practicar esports nàutics de forma professional”. I ha_ afegit que _“si ho somies i entrenes, qualsevol repte és possible”._ A més, ha destacat la tasca dels pares, Maite Mora i Enrique Luján, així com també la del director esportiu del Club Nàutic de Xàbia, Luis Nogueroles.

Per la seua banda, Enrique Luján ha aprofitat per agrair a tot l’equip que ha fet possible aquesta gesta; mentre que Pablo ha reconegut la duresa d’aquest triomf. Per a la temporada que aviat comença, aquests germans separen els seus camins. Pablo continuarà en la classe 4-20 amb un company de la seua edat per tractar d’aconseguir una plaça al Mundial de la ISAF; mentre que Enrique ha passat a la classe olímpica 49 ER, amb perspectives de classificar-se com a equip juvenil espanyol.

[Twittear](https://twitter.com/share)